หัวหน้าสำนักงานสะพานปลาจังหวัดสมุทรสาคร ยืนยันความพร้อมในการเข้ารับตรวจของ IUU  เนื่องจากได้แก้ปัญหาอย่างถูกต้องและครบถ้วนมาโดยตลอด ตามนโยบายของรัฐบาล
หัวหน้าสำนักงานสะพานปลาจังหวัดสมุทรสาคร  ยืนยันความพร้อมในการเข้ารับตรวจของ IUU  เนื่องจากได้แก้ปัญหาอย่างถูกต้องและครบถ้วนมาโดยตลอด ตามนโยบายของรัฐบาล 

นายชัยยุทธ  ถมกระจ่าง  หัวหน้าสำนักงานสะพานปลาจังหวัดสมุทรสาคร  กล่าวถึงสถานการณ์ประมงในขณะนี้ว่า  สถานการณ์ประมงโดยเฉลี่ยตั้งแต่ปี 2557 ที่มีการเข้มงวดประกาศการแก้ปัญหา IUU  ซึ่งปี 2557 จะมีการขนถ่ายสินค้าสัตว์น้ำที่มีเรือขนถ่ายสินค้าโดยเฉลี่ยวันละประมาณ 18 ลำ ซึ่งประสบปัญหาอยู่บ้างในเรื่องจำนวนเรือประมงที่เข้ามาขนถ่ายสินค้าลดลง

สำหรับการเตรียมความพร้อมที่ IUU  จะเข้ามาตรวจในเรื่องของการทำประมงผิดกฎหมายของไทยประมาณต้นเดือนเมษายนนั้น ทางสะพานปลาจังหวัดสมุทรสาคร ภาครัฐและเอกชน มีความพร้อมในการเข้ารับตรวจของ IUU เพราะได้มีการดำเนินการแก้ปัญหาตามนโยบายของรัฐบาลและการประกาศของกรมประมงอย่างครบถ้วนถูกต้องมาโดยตลอด โดยมีศูนย์ควบคุมการแจ้งเข้า-ออกเรือประมง หรือPort In Port Out (PIPO) ซึ่งบริการตลอด 24 ชั่วโมงสำหรับการแจ้งเข้า – แจ้งออก เรือประมง  การตรวจโดยสแกนม่านตา และระบบติดตามเรือ VMS เป็นต้น

อย่างไรก็ตามปัญหาที่มีผลกระทบต่อชาวประมงก็มีอยู่บ้าง แต่จากการชี้แจง สร้างความเข้าใจ และดำเนินการตามมาตรฐานสากลในทุกมิติ ซึ่งผู้ประกอบการด้านประมงก็ต้องปฏิบัติตามกฎหมายและเป็นไปตามนโยบายของรัฐบาล ทั้งนี้ เพื่อให้การทำประมงที่ถูกกฎหมาย และเพื่อรักษาผลประโยชน์ของชาวประมง รวมทั้งความยั่งยืนของทรัพยากรสัตว์น้ำของประเทศไทย